Κανονισμός (ΕΚ) αριθ. 2795/2000 της Επιτροπής

της 20ής Δεκεμβρίου 2000

για τη θέσπιση των λεπτομερειών εφαρμογής στους τομείς του κρέατος πουλερικών και των αυγών του καθεστώτος που προβλέπεται στο πλαίσιο της ευρωπαϊκής συμφωνίας με τη Σλοβενία από τον κανονισμό (ΕΚ) αριθ. 2475/2000 του Συμβουλίου και για την κατάργηση του κανονισμού (ΕΚ) αριθ. 509/97

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

τον κανονισμό (ΕΚ) αριθ. 2475/2000 του Συμβουλίου, της 7ης Νοεμβρίου 2000, για τη θέσπιση ορισμένων παραχωρήσεων υπό τη μορφή κοινοτικών δασμολογικών ποσοστώσεων για ορισμένα γεωργικά προϊόντα και περί προσαρμογής, ως αυτόνομου και μεταβατικού μέτρου, ορισμένων γεωργικών παραχωρήσεων που προβλέπονται στην ευρωπαϊκή συμφωνία με τη Σλοβενία(1), και ιδίως το άρθρο 1 παράγραφος 3,

Εκτιμώντας τα ακόλουθα:

(1) Με τον κανονισμό (ΕΚ) αριθ. 2475/2000 προβλέπεται η προσαρμογή, ως αυτόνομου και μεταβατικού μέτρου με ισχύ από την 1η Ιουλίου 2000, των γεωργικών παραχωρήσεων που προβλέπονται στην ευρωπαϊκή συμφωνία με τη Σλοβενία.

(2) Για να επιτραπεί η εφαρμογή του καθεστώτος που προβλέπεται στον ανωτέρω κανονισμό μόλις ο παρών κανονισμός δημοσιευθεί, πρέπει να πραγματοποιηθεί η διαχείριση των ποσοστώσεων με αύξοντες αριθμούς 09.4083, 09.4084, 09.4090, 09.4111, 09.4112, 09.4115, 09.4116, 09.4117, 09.4118 και 09.4119, σύμφωνα με τις διατάξεις των άρθρων 308α, 308β και 308γ του κανονισμού (ΕΟΚ) αριθ. 2454/93 της Επιτροπής, της 2ας Ιουλίου 1993, για τον καθορισμό ορισμένων διατάξεων εφαρμογής του κανονισμού (ΕΟΚ) αριθ. 2913/92 του Συμβουλίου περί θεσπίσεως καινοτικού τελωνειακού κώδικα(2), όπως τροποποιήθηκε τελευταία από τον κανονισμό (ΕΚ) αριθ. 1602/2000(3), με τους οποίους κωδικοποιήθηκαν oι κανόνες διαχείρισης που εφαρμόζονται στις δασμολογικές ποσοστώσεις που πρόκειται να χρησιμοποιηθούν σύμφωνα με τη χρονολογική σειρά των ημερομηνιών αποδοχής των τελωνειακών διασαφήσεων.

(3) Η διαχείριση των προηγούμενων δασμολογικών ποσοστώσεων για τα προϊόντα πτηνοτροφίας καταγωγής Σλοβενίας πραγματοποιούνταν από τον κανονισμό (ΕΚ) αριθ. 509/97 της Επιτροπής, της 20ής Μαρτίου 1997, για τη θέσπιση των λεπτομερειών εφαρμογής του τομέα του κρέατος των πουλερικών που διέπεται από το καθεστώς το οποίο προβλέπεται στην ενδιάμεση συμφωνία για το εμπόριο και τα συνοδευτικά μέτρα μεταξύ της Ευρωπαϊκής Κοινότητας, της Ευρωπαϊκής Κοινότητας Άνθρακα και Χάλυβα και της Ευρωπαϊκής Κοινότητας Ατομικής Ενέργειας, αφενός, και της Δημοκρατίας της Σλοβενίας, αφετέρου(4), όπως τροποποιήθηκε από τον κανονισμό (ΕΚ) αριθ. 1514/97(5), ο οποίος πρέπει να καταργηθεί.

(4) Δυνάμει του κανονισμού (ΕΚ) αριθ. 509/97 εκδόθηκαν, τον Ιούλιο και τον Οκτώβριο 2000, πιστοποιητικά εισαγωγής με ισχύ 150 ημερών για ορισμένα προϊόντα που τώρα καλύπτονται από τις ποσοστώσεις που θεσπίστηκαν από τον κανονισμό (ΕΚ) αριθ. 2475/2000.

Προκειμένου να περιοριστούν τα προβλήματα που είναι δυνατόν να ανακύψουν όσον αφορά τις συναλλαγές, κατά τη διάρκεια της μεταβατικής περιόδου, από την παράλληλη ύπαρξη δύο διαφορετικών τρόπων διαχείρισης για ορισμένες δασμολογικές ποσοστώσεις στον τομέα του κρέατος πουλερικών, δηλαδή της διαχείρισης των πιστοποιητικών εισαγωγής βάσει ενός τριμηνιαίου καθεστώτος και της διαχείρισης βάσει της αρχής της εξυπηρέτησης με χρονική σειρά προτεραιότητας "premier venu, premier servi", σύμφωνα με τις διατάξεις των άρθρων 308α, 308β και 308γ του κανονισμού (ΕΟΚ) αριθ. 2454/93, θα πρέπει να παρέχεται στους κατόχους του πιστοποιητικού η δυνατότητα ακύρωσης των πιστοποιητικών και αποδέσμευσης της εγγύησης.

(5) Πρέπει να καθοριστεί προθεσμία για τις αιτήσεις ακύρωσης ώστε να δοθεί στους συναλλασσόμενους επαρκής χρόνος για τις καταθέσουν.

(6) Θα πρέπει να υπενθυμίσουμε ότι η επιστροφή των εισαγωγικών δασμών για τα προϊόντα που υπάγονται στις ομάδες 80, 90 και 100, που αναφέρονται στο παράρτημα Ι του κανονισμού (ΕΚ) αριθ. 509/97, τα οποία εισάγονται βάσει των πιστοποιητικών που χρησιμοποιούνται από την 1η Ιουλίου 2000, πραγματοποιείται σύμφωνα με τις διατάξεις των άρθρων 878 έως 898 του κανονισμού (ΕΟΚ) αριθ. 2454/93.

(7) Ο παρών κανονισμός πρέπει να εφαρμοστεί από την 1η Ιουλίου 2000, παράλληλα με τον κανονισμό (ΕΚ) αριθ. 2475/2000.

(8) Τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής διαχείρισης κρέατος πουλερικών και αυγών,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Η διαχείριση των ποσοστώσεων με αύξοντες αριθμούς 09.4083, 09.4084, 09.4090, 09.4111, 09.4112, 09.4115, 09.4116, 09.4117, 09.4118 και 09.4119 πραγματοποιείται σύμφωνα με τις διατάξεις των άρθρων 308α, 308β και 308γ του κανονισμού (ΕΟΚ) αριθ. 2454/93.

Άρθρο 2

Για τα πιστοποιητικά εισαγωγής που εκδίδονται κατ' εφαρμογή του κανονισμού (ΕΚ) αριθ. 509/97, για τις ομάδες 80, 90 και 100 που αναφέρονται στο παράρτημα Ι του κανονισμού (ΕΚ) αριθ. 509/97, για τα οποία οι αιτήσεις κατατέθηκαν μεταξύ 1ης και 10ης Ιουλίου 2000 ή μεταξύ 1ης και 10ης Οκτωβρίου 2000, ο κάτοχος μπορεί να ζητήσει πριν από τις 31 Μαρτίου 2001, την ακύρωση του πιστοποιητικού και την αποδέσμευση της εγγύησης.

Τα κράτη μέλη κοινοποιούν στην Επιτροπή, πριν από το τέλος του επόμενου μήνα, τον μηνιαίο αριθμό των ακυρωθέντων πιστοποιητικών για κάθεμία από τις προαναφερθείσες ομάδες, διευκρινίζοντας τη σχετική περίοδο εφαρμογής.

Άρθρο 3

Καταργείται ο κανονισμός (ΕΚ) αριθ. 509/97.

Άρθρο 4

Ο παρών κανονισμός αρχίζει να ισχύει την επόμενη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.

Εφαρμόζεται από την 1η Ιουλίου 2000.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

Βρυξέλλες, 20 Δεκεμβρίου 2000.

Για την Επιτροπή

Franz Fischler

Μέλος της Επιτροπής

(1) ΕΕ L 286 της 11.11.2000, σ. 15.

(2) ΕΕ L 253 της 11.10.1993, σ. 1.

(3) ΕΕ L 188 της 26.7.2000, σ. 1.

(4) ΕΕ L 80 της 21.3.1997, σ. 3.

(5) ΕΕ L 204 της 31.7.1997, σ. 16.